《赠相士许松坡》
宋代·何梦桂

天地委尔形，祸福叭所命。
天颜寿盗跖，穷宪富猗顿。
阴阳气不齐，所受各有分。
司造秘不言，谁能作天问。
君今挟相术，两目烱清镜。
开口说是非，窃弄司造柄。
富贵闻者喜，贫贱闻者愠。
分定不可移，喜愠两皆病。
朝暮芧四三，空使众狙竞。
安知鸠与鹏，小大各适性。
劝君且归休，吾方游神廷。

作者简介：淳安人，生卒年均不详，约宋度宗咸淳中前后在世。咸淳元年，（公元一二六五年）进士，为太常博士，历监察御史官，大理寺卿。引疾去，筑室小酉源。元至元中，屡召不起，终于家。梦桂精于易，著有易衍及中庸，致用。